### NN 50/2025 (19.3.2025.), Pravilnik o izmjenama i dopunama Pravilnika o kontroli energetskog certifikata zgrade i izvješća o redovitom pregledu sustava grijanja i sustava hlađenja ili klimatizacije u zgradi

Ministarstvo prostornoga uređenja, graditeljstva i državne imovine

655

Na temelju članka 47. Zakona o gradnji (»Narodne novine«, broj 153/13, 20/17, 39/19, 125/19 i 145/24) ministar prostornoga uređenja, graditeljstva i državne imovine donosi

PRAVILNIK

O IZMJENAMA I DOPUNAMA PRAVILNIKA O KONTROLI ENERGETSKOG CERTIFIKATA ZGRADE I IZVJEŠĆA O REDOVITOM PREGLEDU SUSTAVA GRIJANJA I SUSTAVA HLAĐENJA ILI KLIMATIZACIJE U ZGRADI

Članak 1.

U Pravilniku o kontroli energetskog certifikata zgrade i izvješća o redovitom pregledu sustava grijanja i sustava hlađenja ili klimatizacije u zgradi (»Narodne novine«, broj 73/15 i 54/20) u članku 3. stavku 1. točki 3. riječ »središnjeg« briše se.

U točki 4. riječ »središnje« briše se.

Članak 2.

U članku 4. stavak 1. podstavak 3. mijenja se i glasi:

» – Prilog 2a Obrazac izjave o ostalim ovlaštenim fizičkim osobama.«.

Podstavak 4. mijenja se i glasi:

» – Prilog 3 Popis izdanih energetskih certifikata za provedene energetske preglede zgrada sa složenim tehničkim sustavom u svom dijelu struke.«.

Članak 3.

U članku 6. stavku 1. iza riječi: »pisanom obliku« dodaju se riječi: »na adresu sjedišta Ministarstva.«.

U stavku 3. iza riječi: »podnositelju zahtjeva« dodaju se riječi: »te ostalim ovlaštenim fizičkim osobama koje pravna osoba mora osigurati.«.

Stavak 4. mijenja se i glasi:

»(4) Uz zahtjev iz stavka 1. ovoga članka pravna osoba prilaže sljedeće isprave kojima dokazuje ispunjavanje propisanih uvjeta prema obrascu iz Priloga 1 ovoga Pravilnika:

1. izjavu odgovorne osobe u pravnoj osobi o zapošljavanju u punom radnom vremenu na neodređeno vrijeme osoba koje imaju ovlaštenje za energetsko certificiranje i/ili energetski pregled zgrade sa složenim tehničkim sustavom arhitektonske ili građevinske struke za ovlaštenje za kontrolu energetskih certifikata, odnosno strojarske struke za ovlaštenje za kontrolu izvješća o redovitom pregledu sustava grijanja i sustava hlađenja ili klimatizacije u zgradama i zapošljavanju i imenovanju osobe za potpisivanje izvješća, prema Prilogu 2 ovoga Pravilnika

2. izjavu odgovorne osobe u pravnoj osobi da zapošljava ili na drugi način osigurava stručnu osobu strojarske i stručnu osobu elektrotehničke struke, koje imaju ovlaštenje za energetsko certificiranje i/ili energetski pregled zgrade sa složenim tehničkim sustavom, prema Prilogu 2a ovog Pravilnika

3. elektronički zapis o podacima evidentiranim u matičnoj evidenciji Hrvatskog zavoda za mirovinsko osiguranje ili preslika potvrde Hrvatskog zavoda za mirovinsko osiguranje o radno-pravnom statusu i stažu za sve osobe iz stavka 3. ovoga članka, te preslike Ugovora kojim se dokazuje da pravna osoba zapošljava ili na drugi način osigurava stručnu osobu strojarske i stručnu osobu elektrotehničke struke, koje imaju ovlaštenje za energetsko certificiranje i/ili energetski pregled zgrade sa složenim tehničkim sustavom

4. popis najmanje 20 provedenih energetskih pregleda zgrada sa složenim tehničkim sustavom u svom dijelu struke ako se traži ovlaštenje za kontrolu izdanih energetskih certifikata zgrada, odnosno ovlaštenje za kontrolu izvješća o redovitom pregledu sustava grijanja i sustava hlađenja ili klimatizacije u zgradi, prema Prilogu 3 ovoga Pravilnika za sve fizičke osobe iz stavka 3. i stavka 4. točke 2. ovog članka.

5. najmanje tri godine iskustva u provedbi energetskog certificiranja i/ili energetskih pregleda zgrada sa složenim tehničkim sustavom, prema Prilozima 2 i 2a.«.

Članak 4.

U naslovu poglavlja III. iznad članka 14. riječi: »POSTUPANJE OVLAŠTENIH PRAVNIH OSOBA« zamjenjuju se riječima: »POSTUPANJE OSOBA OVLAŠTENIH ZA KONTROLU.«.

Članak 5.

U članku 16. iza stavka 2. dodaje se stavak 3. koji glasi:

»(3) Osoba ovlaštena za kontrolu može tražiti osobu ovlaštenu za energetsko certificiranje i energetski pregled zgrade, odnosno redoviti pregled sustava grijanja i sustava hlađenja ili klimatizacije u zgradi, koja je izradila energetski certifikat zgrade, odnosno izvješće o redovitom pregledu sustava grijanja i sustava hlađenja ili klimatizacije u zgradi koji je predmet kontrole dostavu dodatne dokumentacije potrebne za provedbu kontrole.«.

Dosadašnji stavci 3., 4. i 5. postaju stavci 4., 5. i 6.

Iza dosadašnjeg stavka 5. koji postaje stavak 6. dodaje se stavak 7. koji glasi:

»(7) Putem Informacijskog sustava energetskih certifikata (IEC) može se obavljati i kontrola energetskog certifikata i/ili izvješća o redovitom pregledu sustava grijanja i sustava hlađenja ili klimatizacije u zgradama te dostava dodatne dokumentacije potrebne za provedbu kontrole.«.

Članak 6.

U članku 20. stavku 1. brišu se riječi: »Fizička ili pravna« te se briše riječ »pisani«.

Članak 7.

Članak 21. mijenja se i glasi:

»(1) Energetski certifikat zgrade ocjenjuje se negativno ako se u postupku kontrole utvrdi da se potrebna specifična toplinska energija za grijanje za referentne klimatske podatke razlikuje za više od 30 % od iskazanih vrijednosti na energetskom certifikatu zgrade i/ili se utvrdi da pogreška u izračunu potrebne specifične toplinske energije za grijanje za referentne klimatske podatke utječe na promjenu jednog ili više energetskih razreda zgrade i/ili se utvrdi da prijedlog mjera u energetskom certifikatu ne sadrži mjere u skladu s posebnim propisom.

(2) Osim iz razloga navedenih u stavku 1. ovog članka, energetski certifikat izdan nakon 30. rujna 2017. ocjenjuje se negativno i ako se u postupku kontrole utvrdi da se primarna energija razlikuje za više od 30 % od iskazanih vrijednosti na energetskom certifikatu zgrade.

(3) Osoba ovlaštena za kontrolu, utvrđuje koja od ovlaštenih fizičkih osoba koje su sudjelovale u energetskom pregledu zgrade nije postupila u skladu s propisima u svom dijelu struke ukoliko je negativno ocijenjen energetski certifikat izdan za zgradu sa složenim tehničkim sustavom od strane glavnog energetskog certifikatora.

(4) Osoba ovlaštena za kontrolu utvrđuje je li glavni energetski certifikator postupio sukladno zahtjevima za cjelovitost, objedinjavanje te međusobnu usklađenost podataka u energetskom certifikatu i/ili izvješću o energetskom pregledu zgrade ukoliko je negativno ocijenjen energetski certifikat koji je izdan za zgradu sa složenim tehničkim sustavom od strane glavnog energetskog certifikatora.

(5) Izvješće o redovitom pregledu sustava grijanja i sustava hlađenja ili klimatizacije u zgradi ocjenjuje se negativno ukoliko se u postupku kontrole utvrdi da izvješće ne sadrži više od 30 % potrebnih podataka, a u izvješću nisu obrazloženi razlozi za isto.

(6) Izvješće osobe ovlaštene za kontrolu kojim je energetski certifikat ocijenjen negativno Ministarstvo će dostaviti na očitovanje ovlaštenoj osobi koja je izradila energetski certifikat.

(7) Izvješće osobe ovlaštene za kontrolu kojim je izvješće o redovitom pregledu sustava grijanja i sustava hlađenja ili klimatizacije u zgradi ocijenjeno negativno Ministarstvo dostavlja na očitovanje ovlaštenoj osobi koja je izradila izvješće o redovitom pregledu sustava grijanja i sustava hlađenja ili klimatizacije u zgradi.

(8) Očitovanje na Izvješće iz stavaka 6. ili 7. ovoga članka ovlaštena osoba dostavlja Ministarstvu u roku od 15 dana od dana primitka.

(9) Ministarstvo očitovanje iz stavka 8. ovoga članka dostavlja osobi ovlaštenoj za kontrolu koja je dužna u roku osam dana od dana primitka očitovanja dostaviti Ministarstvu drugo Izvješće o kontroli energetskog certifikata.

(10) Ako se ovlaštena osoba ne očituje u roku iz stavka 8. ovog članka smatra se da je suglasna sa Izvješćem o kontroli energetskog certifikata odnosno izvješća o redovitom pregledu sustava grijanja i sustava hlađenja ili klimatizacije u zgradi koje je izradila osoba ovlaštena za kontrolu.

(11) U slučajevima iz stavka 1., 2. i 5. ovoga članka, Ministarstvo na temelju negativne ocjene osobe ovlaštene za kontrolu rješenjem proglašava nevažećim energetski certifikat zgrade, odnosno izvješće o redovitom pregledu sustava grijanja i sustava hlađenja ili klimatizacije u zgradi.

(12) Ako je u Izvješću o kontroli energetskog certifikata odnosno izvješća o redovitom pregledu sustava grijanja i sustava hlađenja ili klimatizacije u zgradi određena obaveza ispravka energetskog certifikata odnosno izvješća o redovitom pregledu sustava grijanja i sustava hlađenja ili klimatizacije u zgradi tada se Izvješće o kontroli energetskog certifikata odnosno izvješća o redovitom pregledu sustava grijanja i sustava hlađenja ili klimatizacije u zgradi dostavlja ovlaštenoj osobi koja ima rok od 15 dana od dana primitka Izvješća da napravi ispravak energetskog certifikata odnosno izvješća o redovitom pregledu sustava grijanja i sustava hlađenja ili klimatizacije u zgradi.

(13) Ako ovlaštena osoba ne ispravi energetski certifikat odnosno izvješće o redovitom pregledu sustava grijanja i sustava hlađenja ili klimatizacije u zgradi u roku iz stavka 12. ovoga članka tada se rješenjem proglašava nevažećim energetski certifikat zgrade odnosno izvješće o redovitom pregledu sustava grijanja i sustava hlađenja ili klimatizacije u zgradi.

(14) Ispravljeni energetski certifikat odnosno izvješće o redovitom pregledu sustava grijanja i sustava hlađenja ili klimatizacije u zgradi iz stavka 12. ovog članka može ponovo biti predmet neovisne kontrole kako bi se utvrdila njegova ispravnost i točnost.

(15) Ovlaštenoj fizičkoj osobi koja je izdala energetski certifikat zgrade s jednostavnim tehničkim sustavom, zatim ovlaštenoj pravnoj osobi koja je izdala energetski certifikat zgrade te ovlaštenoj osobi koja je izdala izvješće o redovitom pregledu sustava grijanja i sustava hlađenja ili klimatizacije u zgradi, kojoj su u najviše deset godina tri energetska certifikata zgrade, odnosno tri izvješća o redovitom pregledu sustava grijanja i sustava hlađenja ili klimatizacije u zgradi, proglašena nevažećima, Ministarstvo rješenjem ukida ovlaštenje.

(16) Ovlaštenim fizičkim osobama za koje je osoba ovlaštena za kontrolu utvrdila da ne postupaju sukladno navedenim odredbama iz stavka 3. i 4. ovog članka za tri energetska certifikata zgrade koji su proglašena nevažećima u najviše deset godina, Ministarstvo rješenjem ukida ovlaštenje.«.

Članak 8.

Prilozi 1, 2, 2a, 3, 4 i 5 zamjenjuje se novim prilozima 1, 2, 2a, 3, 4 i 5 koji čine sastavni dio ovoga propisa.

Članak 9.

(1) Postupci započeti po odredbama Pravilnika o kontroli energetskih certifikata zgrade i izvješća o redovitom pregledu sustava grijanja i sustava hlađenja ili klimatizacije u zgradi (»Narodne novine«, broj 73/15 i 54/20) do stupanja na snagu ovoga Pravilnika dovršit će se po odredbama toga Pravilnika.

(2) Ovlaštenje pravnoj osobi izdano prema Pravilniku o kontroli energetskih certifikata zgrade i izvješća o redovitom pregledu sustava grijanja i sustava hlađenja ili klimatizacije u zgradi (»Narodne novine«, broj 73/15 i 54/20) vrijedi do isteka ovlaštenja.

Članak 10.

Ovaj Pravilnik stupa na snagu osmoga dana od dana objave u »Narodnim novinama«.

Klasa: 365-01/24-03/5
 Urbroj: 531-09-1-25-7
 Zagreb, 13. ožujka 2025.

Potpredsjednik Vlade
 i ministar
 Branko Bačić, v. r.

PRILOG 1

OBRAZAC ZAHTJEVA ZA DAVANJE OVLAŠTENJA ZA KONTROLU

|  |  |  |  |  |
| --- | --- | --- | --- | --- |
| MINISTARSTVO PROSTORNOGA UREĐENJA, GRADITELJSTVA I DRŽAVNE IMOVINE | | | | |
| ZAHTJEV ZA DAVANJE OVLAŠTENJA ZA KONTROLU ENERGETSKOG CERTIFIKATA I/ILI IZVJEŠĆA O REDOVITOM PREGLEDU SUSTAVA GRIJANJA I SUSTAVA HLAĐENJA ILI KLIMATIZACIJE U ZGRADI  (popuniti formular tiskanim slovima, po mogućnosti u elektroničkoj formi) | | | | |
| I. Podaci o pravnoj osobi | | | | |
| Naziv podnositelja zahtjeva – tvrtka trgovačkog društva | |  | | |
| Sjedište trgovačkog društva  iz sudskog registra (adresa) | |  | | |
| Poštanski broj i mjesto | |  | | |
| OIB | |  | | |
| MB  (matični broj trgovačkog društva iz sudskog registra) | |  | | |
| Banka i broj žiro-računa | |  | | |
| E-mail adresa | |  | | |
| Broj telefona/mobilnog telefona | |  | | |
|  | | | | |
| Vrsta ovlaštenja za koju se podnosi zahtjev  Kontrola izvješća o redovitom pregledu sustava grijanja i sustava hlađenja ili klimatizacije u zgradi | | Kontrola energetskih certifikata |  | |
|  |  | |
|  | | | | |
| Razlog podnošenja zahtjeva | | | | |
| Dobivanje prvog rješenja o ovlaštenju | | |  | |
| Izmjene tijekom važenja ovlaštenja | | |  | |
|  | | | | |
| Podaci o već izdanom rješenju o ovlaštenju za izradu energetskog certifikata/provođenje redovitog pregleda sustava grijanja i sustava hlađenja ili klimatizacije u zgradi | | | | |
| Klasifikacijska oznaka | |  | | |
| Urbroj | |  | | |
| Datum izdavanja | |  | | |
| Datum izvršnosti | |  | | |
| Naznaka izdanog rješenja o ovlaštenju, navesti registarski broj | |  | | |
|  | | | | |
| Podaci o već izdanom rješenju o ovlaštenju za kontrolu energetskog certifikata /izvješća o redovitom pregledu sustava grijanja i sustava hlađenja ili klimatizacije u zgradi | | | | |
| Klasifikacijska oznaka | |  | | |
| Urbroj | |  | | |
| Datum izdavanja | |  | | |
| Datum izvršnosti | |  | | |
| Naznaka izdanog rješenja o ovlaštenju, navesti registarski broj | |  | | |
| II. Podaci o odgovornoj osobi podnositelja zahtjeva | | | | |
| Ime | | | | |
| Prezime | | | | |
| OIB | |  | | |
| Ulica i kućni broj | |  | | |
| Poštanski broj i mjesto | |  | | |
| E-mail adresa | |  | | |
| Broj telefona/mobilnog telefona | |  | | |
|  | | | | |
| III. Podaci o osobi koja je u ovlaštenoj pravnoj osobi imenovana za potpisivanje izvješća o kontroli | | | | |
| Ime | | | | |
| Prezime | | | | |
| Stručni naziv i akademski stupanj odnosno akademski ili stručni naziv ili akademski stupanj | |  | | |
| Registarski broj ovlaštenja | |  | | |
| Mjesto i datum rođenja | |  | | |
| OIB | |  | | |
| Adresa stanovanja (ulica i kućni broj) | |  | | |
| Poštanski broj i mjesto | |  | | |
| E-mail adresa | |  | | |
| Broj telefona/mobilnog telefona | |  | | |
|  | | | | |
| IV. Podaci o ostalim ovlaštenim fizičkim osobama zaposlenim u pravnoj osobi i drugim ovlaštenim fizičkim osobama koje će provoditi radnje i postupke kod kontrole (navesti za sve osobe) | | | | |
| Ime | | | | |
| Prezime | | | | |
| Stručni naziv i akademski stupanj odnosno akademski ili stručni naziv ili akademski stupanj | |  | | |
| Registarski broj ovlaštenja | |  | | |
| Mjesto i datum rođenja | |  | | |
| OIB | |  | | |
| Adresa stanovanja (ulica i kućni broj) | |  | | |
| Poštanski broj i mjesto | |  | | |
| E-mail adresa | |  | | |
| Broj telefona/mobilnog telefona | |  | | |
|  | | | | |
| V. Prilozi zahtjevu | | | | |
| 1. | Izjava odgovorne osobe prema Prilogu 2 o zapošljavanju u punom radnom vremenu na neodređeno vrijeme:  – osobe koja će biti imenovana za potpisivanje izvješća o kontroli  – o drugim osobama koje će provoditi radnje i postupke kontrole | | |  |
| 2. | Izjava o ostalim ovlaštenim fizičkim osobama prema Prilogu 2a | | |  |
| 3. | Elektronički zapis o podacima evidentiranim u matičnoj evidenciji Hrvatskog zavoda za mirovinsko osiguranje ili preslika potvrde Hrvatskog zavoda za mirovinsko osiguranje o radno-pravnom statusu i stažu /navesti broj/ | | |  |
| 4. | Popis izdanih energetskih certifikata za provedene energetske preglede zgrada sa složenim tehničkim sustavom u svom dijelu struke prema Prilogu 3 | | |  |
| 5. | Preslika Ugovora sklopljenog sa drugim stručnim osobama | | |  |
|  |  | | |  |

|  |  |  |
| --- | --- | --- |
| VI. Izjava podnositelja zahtjeva | | |
| Da su podaci navedeni u ovom zahtjevu točni potvrđujem potpisom | | |
| Datum podnošenja zahtjeva | Ime i prezime odgovorne osobe | Potpis odgovorne osobe |

PRILOG 2

OBRAZAC IZJAVE O ZAPOŠLJAVANJU I IMENOVANJU OSOBE

Mjesto \_\_\_\_\_\_\_\_\_, datum \_\_\_\_\_\_\_

MINISTARSTVO PROSTORNOGA
 UREĐENJA, GRADITELJSTVA I
 DRŽAVNE IMOVINE

IZJAVA
 O ZAPOSLENIM OVLAŠTENIM FIZIČKIM OSOBAMA U PUNOM RADNOM VREMENU NA NEODREĐENO VRIJEME KOJE ĆE PROVODITI RADNJE I POSTUPKE KONTROLE ENERGETSKOG CERTIFIKATA I/ILI IZVJEŠĆA O REDOVITOM PREGLEDU SUSTAVA GRIJANJA I SUSTAVA HLAĐENJA ILI KLIMATIZACIJE U ZGRADI TE O IMENOVANOJ OSOBI KOJA ĆE POTPISIVATI IZVJEŠĆA O KONTROLI

(odabrati za što se podnosi zahtjev i nepotrebno izbrisati)

|  |  |  |  |  |  |
| --- | --- | --- | --- | --- | --- |
| R. br. | Ime i prezime | Reg. br. ovlaštenja | Zvanje | Godine iskustva | Poslovi koje će obavljati |
| 1 | 2 | 3 | 4 | 5 | 6 |
|  |  |  |  |  |  |
|  |  |  |  |  |  |
|  |  |  |  |  |  |

Uputa za ispunjavanje tablice (mora ostati napisano na ovom obrascu):

|  |  |
| --- | --- |
| 3 | upisati registarski broj ovlaštenja fizičke osobe |
| 4 | označiti zvanje (npr. dipl. ing. građ.) |
| 5 | upisuje se radno iskustvo na poslovima energetskog certificiranja zgrada sa složenim tehničkim sustavom, odnosno na provođenju redovitih pregleda sustava grijanja i sustava hlađenja ili klimatizacije u zgradi |
| 6 | upisati oznaku koja se odnosi na poslove koje će ta osoba obavljati (jedno ili više slova): |
|  | a. za imenovanu osobu, |
| b. za osobu koja provodi radnje i postupke kontrole izvješća o redovitom pregledu sustava grijanja i sustava hlađenja ili klimatizacije u zgradi |
| c. za osobu koja provodi radnje i postupke kontrole energetskog certifikata |

kojom ja, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (navesti ime, prezime i zvanje) direktor \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (navesti naziv pravne osobe, adresu sjedišta i matični broj) pod moralnom, materijalnom i kaznenom odgovornošću izjavljujem da su sve navedene osobe zaposlene u punom radnom vremenu na neodređeno vrijeme, te da su gore navedeni podaci istiniti.

Osobu \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (navesti ime i prezime i osobni identifikacijski broj) imenujem da u ime \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (navesti naziv pravne osobe i adresu sjedišta) potpisuje izvješća o kontroli energetskih certifikata / izvješća o redovitom pregledu sustava grijanja i sustava hlađenja ili klimatizacije u zgradi / (odabrati za što se podnosi zahtjev i nepotrebno izbrisati).

Ova izjava se daje kao prilog (dokaz) uz zahtjev za davanje ovlaštenja za kontrolu energetskih certifikata /izvješća o redovitom pregledu sustava grijanja i sustava hlađenja ili klimatizacije u zgradi (odabrati za što se podnosi zahtjev i nepotrebno izbrisati).

Direktor (odgovorna osoba u pravnoj osobi)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(ispis imena i prezimena, potpis)

PRILOG 2a

OBRAZAC IZJAVE O OSTALIM OVLAŠTENIM FIZIČKIM OSOBAMA

Mjesto\_\_\_\_\_\_\_\_\_, datum\_\_\_\_\_\_\_

MINISTARSTVO PROSTORNOGA
 UREĐENJA, GRADITELJSTVA I
 DRŽAVNE IMOVINE

IZJAVA
 O OSTALIM OVLAŠTENIM FIZIČKIM OSOBAMA KOJE ĆE PROVODITI RADNJE I POSTUPKE KONTROLE ENERGETSKOG CERTIFIKATA I/ILI IZVJEŠĆA O REDOVITOM PREGLEDU SUSTAVA GRIJANJA I SUSTAVA HLAĐENJA ILI KLIMATIZACIJE U ZGRADI

|  |  |  |  |  |  |
| --- | --- | --- | --- | --- | --- |
| R. br. | Ime i prezime | Reg. br. ovlaštenja | Zvanje | Godine iskustva | Poslovi koje će obavljati |
| 1 | 2 | 3 | 4 | 5 | 6 |
|  |  |  |  |  |  |
|  |  |  |  |  |  |

Uputa za ispunjavanje tablice (mora ostati napisano na ovom obrascu):

|  |  |
| --- | --- |
| 3 | upisati registarski broj ovlaštenja fizičke osobe |
| 4 | označiti zvanje (npr. dipl. ing. stroj.) |
| 5 | upisuje se radno iskustvo na poslovima energetskog certificiranja zgrada sa složenim tehničkim sustavom, odnosno na provođenju redovitih pregleda sustava grijanja i sustava hlađenja ili klimatizacije u zgradi |
| 6 | upisati oznaku koja se odnosi na poslove koje će ta osoba obavljati (jedno ili više slova): |
|  | a. za osobu koja provodi radnje i postupke kontrole izvješća o redovitom pregledu sustava grijanja i sustava hlađenja ili klimatizacije u zgradi |
|  | b. za osobu koja provodi radnje i postupke kontrole energetskog certifikata |

kojom ja, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (navesti ime, prezime i zvanje) direktor \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (navesti naziv pravne osobe, adresu sjedišta i matični broj) pod moralnom, materijalnom i kaznenom odgovornošću izjavljujem da su gore navedeni podaci istiniti.

Ova izjava se daje kao prilog (dokaz) uz zahtjev za davanje ovlaštenja za kontrolu energetskih certifikata.

Direktor (odgovorna osoba u pravnoj osobi)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(ispis imena i prezimena, potpis)

PRILOG 3

POPIS IZDANIH ENERGETSKIH CERTIFIKATA ZA
 PROVEDENE ENERGETSKE PREGLEDE ZGRADA SA
 SLOŽENIM TEHNIČKIM SUSTAVOM U SVOM DIJELU STRUKE

|  |  |  |  |  |  |  |  |
| --- | --- | --- | --- | --- | --- | --- | --- |
| R. br. | Naziv zgrade | Vrsta zgrade | Investitor/vlasnik/korisnik | Adresa | Građ. (bruto) površina zgrade | Oznaka energetskog certifikata | Datum izdavanja |
| 1. |  |  |  |  |  |  |  |
| 2. |  |  |  |  |  |  |  |
| 3. |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |

Direktor (odgovorna osoba u pravnoj osobi)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(ispis imena i prezimena, potpis)

PRILOG 4

|  |  |  |  |  |  |  |  |
| --- | --- | --- | --- | --- | --- | --- | --- |
| OBRAZAC IZVJEŠĆA O KONTROLI ENERGETSKOG CERTIFIKATA | | | | | | | |
| 1. Osnovni podaci | | | | | | | |
| Oznaka energetskog certifikata (ECZ): | | | | | | Datum izdavanja ECZ: | |
|  | | | | | |  | |
| Ime i prezime ovlaštene fizičke osobe / glavnog energetskog certifikatora /  naziv ovlaštene pravne osobe koja je izdala energetski certifikat: | | | | | | Registarski broj ovlaštenja: | |
|  | | | | | |  | |
| Podaci o osobama koje su sudjelovale u izradi ECZ1: | | | | | | Registarski broj ovlaštenja: | |
| Građevinski dio1 |  | | | | |  | |
| Strojarski dio1 |  | | | | |  | |
| Elektrotehnički dio1 |  | | | | |  | |
| Naziv zgrade: | | | | Naziv samostalne uporabne cjeline zgrade (SUC): | | | |
| Energetski certifikat se izdaje za: | | | | Zgradu |  | SUC |  |
| Zgrada: | | Nova |  | Postojeća |  | Rekonstrukcija |  |
| Ulica i kućni broj: | | | | Mjesto: | | | |
|  | | | |  | | | |
| k.č.br. | |  | | k.o. | |  | |
| Q''H, nd [kWh/(m2a)] | |  | | Eprim [kWh/(m2a)] | |  | |
| Energetski razred | |  | | Energetski razred | |  | |
| Ploština korisne površine grijanog dijela zgrade Ak [m2] | |  | | Građevinska (bruto) površina zgrade  [m2] | |  | |
| Način grijanja zgrade | |  | | Izvori energije za grijanje zgrade | |  | |
| Način pripreme potrošne tople vode | |  | | Izvori energije za pripremu potrošne tople vode | |  | |
| Način hlađenja zgrade | |  | | Izvori energije koji se koriste za hlađenje zgrade | |  | |
| Vrsta ventilacije | |  | | Vrsta i način korištenja sustava s obnovljivim izvorima energije | |  | |
| Složenost tehničkog sustava | | Jednostavni tehnički sustav | | | |  | |
| Složeni tehnički sustav | | | |  | |
| Ovlaštenje za energetsko certificiranje i energetski pregled zgrade | | Odgovarajuće | | | |  | |
| Neodgovarajuće | | | |  | |

\* sivo – podaci iz ECZ

1 ispunjava se ukoliko je ECZ izdan za zgradu sa složenim tehničkim sustavom

|  |  |  |
| --- | --- | --- |
| 2. Rezultat kontrole ulaznih podataka | | |
| Opis stavke kontrole | | Nalaz |
| 2.1. | Podaci o zgradi i naručitelju |  |
| 2.2. | Lokacija zgrade i klimatski podaci |  |
| 2.3. | Podaci o osobi koja je izdala ECZ |  |
| 2.4. | Forma i sadržaj Certifikata |  |
| 2.5. | Forma i sadržaj Izvješća o energetskom pregledu |  |
| 2.6. | Građevinski i arhitektonski elementi zgrade |  |
| 2.7. | Sustav grijanja, hlađenja, ventilacije i klimatizacije (HVAC sustav) |  |
| 2.8. | Sustavi PTV |  |
| 2.9. | Sustavi potrošnje električne energije |  |
| 2.10. | Energetska analiza |  |

|  |  |  |
| --- | --- | --- |
| 3. Rezultat kontrole izračunatih vrijednosti | | |
| Opis stavke kontrole | | Nalaz |
| 3.1. | Ulazni podaci za proračun Q''H,nd |  |
| 3.2. | Koeficijenti prolaska topline |  |
| 3.3. | Geometrijski podaci o zgradi |  |
| 3.4. | Ulazni podaci za proračun primarne energije Eprim |  |
| 3.5. | Rezultati proračuna Q''H,nd |  |
| 3.6. | Rezultati proračuna |  |

|  |  |
| --- | --- |
| 4. Rezultat kontrole kod preporuka/prijedloga mjera u ECZ | |
| 4.1. |  |

|  |  |  |  |
| --- | --- | --- | --- |
| 5. Primijenjene metode, propisi i norme kod provođenja kontrole | | | |
| Zakon, Pravilnik, propis | | NN | Na snazi od: |
| 5.1. |  |  |  |
| 5.2. |  |  |  |

|  |  |  |  |  |  |  |
| --- | --- | --- | --- | --- | --- | --- |
| 6. Zaključna ocjena ispravnosti i točnosti energetskog certifikata | | | | | | |
| Ocjena: | pozitivna | | | | |  |
| negativna | | | | |  |
| glavni energetski certifikator2 | | | | | da/ne |
| građevinski dio3 | da/ne | strojarski dio3 | da/ne | elektroteh. dio3 | da/ne |
| Energetski certifikat se ocjenjuje negativno4: | | | | | |  |
| naknadno tražena dodatna dokumentacija nije dostavljena | | | | | |  |
| potrebna specifična toplinska energija za grijanje za referentne klimatske podatke se razlikuje za više od 30 % od iskazanih vrijednosti na energetskom certifikatu zgrade | | | | | |  |
| pogreška u izračunu potrebne specifične toplinske energije za grijanje za referentne klimatske podatke utječe na promjenu jednog ili više energetskih razreda zgrade | | | | | |  |
| primarna energija se razlikuje za više od 30 % od iskazanih vrijednosti na energetskom certifikatu zgrade | | | | | |  |
| prijedlog mjera u energetskom certifikatu ne sadrži mjere u skladu s posebnim propisom | | | | | |  |
| Obrazloženje: | | | | | | |
| Ispraviti5: | | | | | | |

2 za ECZ izdan od strane glavnog energetskog certifikatora za zgradu sa STS: kad glavni energetski certifikator nije postupio sukladno zahtjevima za cjelovitost, objedinjavanje te međusobnu usklađenost podataka u energetskom certifikatu i/ili izvješću o energetskom pregledu zgrade – upisati »ne«

3 za ECZ izdan od strane glavnog energetskog certifikatora za zgradu sa STS: kad ovlaštena fizička osoba koje je sudjelovale u energetskom pregledu zgrade nije postupila u skladu s propisima u svom dijelu struke radi čega se certifikat proglašava nevažećim – upisati »ne«

4 u slučaju negativne ocjene potrebno označiti s »X«

5 ispunjava se samo ukoliko postoji mogućnost ispravka ECZ

|  |  |  |
| --- | --- | --- |
| 7. Podaci o osobama koje su provele kontrolu | | |
| Naziv pravne osobe ovlaštene za kontrolu | Registarski broj ovlaštenja | Datum |
|  |  |  |
| Ime i prezime osobe koja je provela kontrolu | | |
|  | | |
|  | | |
|  | | |

PRILOG 5

|  |  |  |  |
| --- | --- | --- | --- |
| OBRAZAC IZVJEŠĆA O KONTROLI IZVJEŠĆA O REDOVITOM PREGLEDU SUSTAVA GRIJANJA I SUSTAVA HLAĐENJA ILI KLIMATIZACIJE | | | |
| 1. Osnovni podaci | | | |
| Oznaka/broj Izvješća o redovitom pregledu sustava grijanja i sustava hlađenja ili klimatizacije: | | | Datum izdavanja izvješća: |
| Sustav grijanja |  | |  |
| Sustav hlađenja |  | |  |
| Sustav prisilne ventilacije i klimatizacije |  | |  |
| Ime i prezime ovlaštene osobe koja je izdala Izvješće o redovitom pregledu: | | | Registarski broj ovlaštenja |
| Naziv zgrade | | Vrsta zgrade | |
| Ulica i kućni broj | | Mjesto | |
| k.č. br. |  | k.o. |  |

|  |  |
| --- | --- |
| 2. Podaci o izdanom energetskom certifikatu1 | |
| Oznaka energetskog certifikata (ECZ) | Datum izdavanja ECZ: |
| Ime i prezime ovlaštene osobe | Registarski broj ovlaštenja |

\* sivo – podaci iz Izvješća o redovitom pregledu/ECZ

1 ispunjava se ukoliko su dostupni podaci o izdanom energetskom certifikatu za zgradu

|  |  |
| --- | --- |
| 3. Rezultat kontrole izvješća o redovitom sustavu pregleda grijanja i sustava hlađenja ili klimatizacije u zgradi | |
| 3.1. |  |
| 3.2. |  |
|  |  |

|  |  |
| --- | --- |
| 4. Primijenjene metode, propisi i norme kod provođenja kontrole | |
| 4.1. |  |
| 4.2. |  |
|  |  |

|  |  |  |  |  |
| --- | --- | --- | --- | --- |
| 5. Zaključna ocjena ispravnosti i točnosti izvješća o redovitom sustavu pregleda grijanja i sustava hlađenja ili klimatizacije u zgradi | | | | |
| ocjena | pozitivna |  | negativna |  |
| obrazloženje |  |  | | |
| ispraviti: | |  |

|  |  |  |
| --- | --- | --- |
| 6. Podaci o osobama koje su provele kontrolu | | |
| Naziv pravne osobe ovlaštene za kontrolu | Registarski broj ovlaštenja | Datum |
|  |  |  |
| Ime i prezime osobe koja je provela kontrolu | | |
|  | | |
|  | | |
|  | | |